Document ID: 32014D0282

KOMMISSIONENS GENNEMFØRELSESAFGØRELSE
af 14. maj 2014
om ændring af gennemførelsesafgørelse 2012/44/EU om regler for veterinærkontrol af levende dyr og animalske produkter, der føres ind i visse oversøiske franske departementer fra tredjelande
(meddelt under nummer C(2014) 3053)
(Kun den franske udgave er autentisk)
(EØS-relevant tekst)
(2014/282/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 13,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 18, og
ud fra følgende betragtninger:
(1)
Ved Kommissionens gennemførelsesafgørelse 2012/44/EU (3) er der fastsat regler for veterinærkontrol af levende dyr og animalske produkter, der føres ind i visse oversøiske franske departementer fra tredjelande, herunder en liste over godkendte indgangssteder (i det følgende benævnt »listen over godkendte indgangssteder«).
(2)
Frankrig har forelagt Kommissionen en plan for et godkendt indgangssted i det franske oversøiske departement Mayotte. Planen indeholder nærmere oplysninger om faciliteterne, det nødvendige udstyr og det uddannede personale, der skal anvendes til veterinærkontrollen, som foretages for at kontrollere, at Unionens folke- og dyresundhedskrav vedrørende animalske produkter er opfyldt.
(3)
Planen dokumenterer desuden, at alle sendinger af animalske produkter skal frembydes med henblik på import på det godkendte indgangssted, og at det effektivt forhindres, at produkterne sendes til andre dele af Unionen. Det fremgår også af planen, at de særlige krav i artikel 3, 4 og 5 i gennemførelsesafgørelse 2012/44/EU er opfyldt.
(4)
Indgangsstedet i det franske oversøiske departement Mayotte bør derfor tilføjes på listen over godkendte indgangssteder for så vidt angår visse animalske produkter.
(5)
Artikel 1 i og bilaget til gennemførelsesafgørelse 2012/44/EU bør således ændres i overensstemmelse hermed.
(6)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
I gennemførelsesafgørelse 2012/44/EU foretages følgende ændringer:
1)
Artikel 1 affattes således:
»Artikel 1
Ved anvendelsen af artikel 13 i direktiv 91/496/EØF og artikel 18 i direktiv 97/78/EF er de godkendte indgangssteder i de franske oversøiske departementer Guadeloupe, Martinique, Fransk Guyana og Mayotte dem, der er anført i bilaget til denne afgørelse.«
2)
I bilaget indsættes følgende række med oplysninger for Mayotte efter rækken vedrørende Fransk Guyana - St Georges de l'Oyapock på listen over godkendte indgangssteder:
»Mayotte - Longoni
FR09900
P
HC, NHC-NT«
Artikel 2
Denne afgørelse er rettet til Den Franske Republik.
Udfærdiget i Bruxelles, den 14. maj 2014.

Labels: 3
18
17
6